Hvad er Trello?
Trello er et redskab som bruges af mange millioner mennesker rundt omkring i verdenen til at organisere og administrere projekter. Trello er baseret på den velkendte ”Kanban” stil af agil projektstyring som skaber et arbejdsflow der bevæger sig fra venstre til højre med muligheden for at flytte opgaver rundt fra f.eks. ”Doing” til ”Done”. Du kan tænke på Trello som en tavle med gule noter du kan flytte rundt. Vigtigst af alt, er det meget effektivt og nemt at bruge. Med over en million aktive brugere er det svært ikke at tage et kig på Trello, og finde ud af hvorfor det er så populært. Jeg har kigget på det, og det er nemt at forstå hvorfor det er blevet så essentielt et redskab som det er.